Käesoleva ajani on säilinud pargi ajalooline pindala, regulaarteede võrk, osaliselt pärnaalleed puistu külgedel ja üks pargi tiikidest. Puittaimede liigirikkus on väike, võõrliike vaid 11. Valdavalt esinevad erinevas vanuses saared, vahtrad, jalakad, pärnad. Pargi põhjaosast leiab võimsate vanade tammede ja lehistega puudesalu. Eakas tammedering kasvab ka jõe ääres, mõisa endise kuivatihoone kõrval.  Jämeduselt on veel silmapaistvad gümnaasiumi poolses pargiservas kasvavad paplid `Rasumowskiana` (Populus rasumowskiana Schroed. ex Dippel), jämedaima puu = 435 cm. Paplid läbisid 2009. aastal noorenduskuuri. (Eesti pargid I).